**הַיַּנְשׁוּף**



**מָה אַתֶּם יוֹדְעִים עַל יַנְשׁוּפִים?**

**אַתֶּם בֶּטַח מַכִּירִים אוֹתָם רַק מִסְּרָטִים וּסְפָרִים, וּבְטוּחִים שֶׁהֵם מְאוֹד חֲכָמִים וְנוֹרָא מַפְחִידִים. בּוֹאוּ תַּכִּירוּ וּתְגַלּוּ אֶת הָאֱמֶת.**

מַדּוּעַ נִקְרָאִים הַיַּנְשׁוּפִים דּוֹרְסֵי לַיְלָה?

מִפְּנֵי שֶׁהֵם פְּעִילִים רַק בַּלַּיְלָה וְ"דּוֹרְסִים" אֶת הַטֶּרֶף שֶׁלָּהֶם. הֵם עָפִים בְּשֶׁקֶט-בְּשֶׁקֶט, בַּחֹשֶׁךְ מֻחְלָט, "דּוֹרְסִים" אֶת הַטֶּרֶף שֶׁלָּהֶם בְּעֶזְרַת הַטְּפָרִים, וְקוֹרְעִים מִמֶּנּוּ חֲתִיכוֹת בְּעֶזְרַת הַמָּקוֹר הַמְּאֻנְקָל. כְּשֶׁהֵם גּוֹמְרִים לְעַכֵּל אוֹתוֹ, הֵם מְקִיאִים אֶת הַחֲלָקִים שֶׁאֵינָם יְכוֹלִים לְעַכֵּל, כְּמוֹ: נוֹצוֹת, עֲצָמוֹת וּשְׂעָרוֹת. לַיַּנְשׁוּפִים הָרְעֵבִים לֹא חָסֵר מָה לֶאֱכֹל. הֵם טוֹרְפִים צִפּוֹרִים קְטַנּוֹת, מְכַרְסְמִים, זוֹחֲלִים וַחֲרָקִים.

הַיַּנְשׁוּפִים חַיִּים בְּזוּגוֹת. יֵשׁ לָהֶם בְּנֵי זוּג לְכָל הַחַיִּים, וְהֵם מְחַלְּקִים בֵּינֵיהֶם אֶת הַתַּפְקִידִים. הַנְּקֵבָה מְטִילָה בֵּיצִים וְדוֹגֶרֶת עֲלֵיהֶם, וְהַזָּכָר מֵבִיא מָזוֹן לְגוֹזָלִים, עַד שֶׁהֵם לוֹמְדִים לָעוּף בְּעַצְמָם כַּעֲבֹר כַּמָּה שָׁבוּעוֹת. הַיַּנְשׁוּפִים מַטִּילִים אֶת הַבֵּיצִים שֶׁלָּהֶם בִּמְקוֹמוֹת נְטוּשִׁים וַחֲשׁוּכִים, כְּמוֹ: גְּזָעִים חֲלוּלִים שֶׁל עֵצִים, כּוּכִים בַּסֶּלַע אוֹ קָנִים עֲזוּבִים שֶׁל צִפּוֹרִים אֲחֵרוֹת.

בְּאֶרֶץ יִשְׂרָאֵל יֶשְׁנָם שְׁנֵי מִינֵי יַנְשׁוּפִים:

**יַנְשׁוּף עֵצִים** - יַנְשׁוּף שׁוֹכֵן יְעָרוֹת, הַנּוֹדֵד בַּחֹרֶף מִן הַצָּפוֹן לְדָרוֹם. יַצִּיב, חֹרֶף וְחוֹלֵף שָׁכִיחַ בְּיִשְׂרָאֵל.

**יַנְשׁוּף שָׂדוֹת** - שׁוֹכֵן בְּנוֹף פָּתוּחַ, וְנִרְאָה גַּם בַּיּוֹם. חוֹלֵף וְחֹרֶף נָדִיר לְמַדַּי, וּמְקַנֵּן נָדִיר בְּיוֹתֵר בְּיִשְׂרָאֵל.

גֹּדֶל הַיַּנְשׁוּפִים הוּא כְּגֹדֶל פַּרְגִּית, אַךְ בִּגְלַל נוֹצוֹתֵיהֶם הֵם נִרְאִים גְּדוֹלִים יוֹתֵר מִגָּדְלָם הַמַּמָּשִׁי; צִבְעָם שֶׁל הַיַּנְשׁוּפִים - חֹם מְנֻמָּר; הַכְּנָפַיִים וְהַזָּנָב שֶׁלָּהֶם מְחֻסְפָּסִים. רַגְלֵיהֶם שֶׁל הַיַּנְשׁוּפִים חֲזָקוֹת מְאוֹד, קְצָרוֹת וּמְכֻסּוֹת בְּנוֹצוֹת. מִלְּבַד זֹאת, כָּל רֶגֶל שֶׁל הַיַּנְשׁוּף מְצֻיֶּדֶת בִּטְפָרִים חַדִּים, כַּאֲשֶׁר שְׁתֵּי אֶצְבָּעוֹת שֶׁל הָרֶגֶל פּוֹנוֹת קָדִימָה, וְהַשְּׁתַּיִים הָאֲחֵרוֹת פּוֹנוֹת אָחוֹרָה. העֵינַייִם בַּחֵלֶק הַקִּדְמִי הֵן תְּכוּנָה נְדִירָה, כַּאֲשֶׁר הֵן בּוֹלְטוֹת קָדִימָה, וְעַל יְדֵי כָּךְ מַקְנוֹת לְיַנְשׁוּף יְכֹלֶת רְאִיָּה חַדָּה וּמְמֻקֶּדֶת כְּמוֹ עַדְשַׁת המַצְלֵמָה. הַיַּנְשׁוּפִים רוֹאִים הֵיטֵב בַּחֹשֶׁךְ, אַךְ בְּעִקָּר הַשְּׁמִיעָה שֶׁלָּהֶם מְפֻתַּחַת מְאוֹד, וְהִיא מְאַפְשֶׁרֶת לָהֶם לִשְׁמֹעַ אֲפִלּוּ אֶת צִיּוּצֵי הַמְּכַרְסְמִים. עֵינָיו וְאָזְנָיו שֶׁל הַיַּנְשׁוּף מֻקָּפוֹת בַּזָּר שֶׁל נוֹצוֹת, דָּבָר הַמְּשַׁמֵּשׁ לִקְלִיטַת זַעֲזוּעֵי אֲוִיר וְהַעֲבָרָתָם לַחֲלַל הָאֹזֶן. צַוַוארוֹ שֶׁל הַיַּנְשׁוּף אָרֹךְ וְגָמִישׁ, דָּבָר שֶׁמַּקְנֶה לוֹ יְכֹלֶת לְסוֹבֵב אֶת רֹאשׁוֹ בְּזָוִוית שֶׁל עַד 270 מַעֲלוֹת, אַף יוֹתֵר מֵחֲצִי סִבּוּב יָמִינָה וּשְׂמֹאלָה.

שְׁמוֹ שֶׁל הַיַּנְשׁוּף נִגְזָר מֵהַמִּלָּה "נֶשֶׁף", שֶׁפֵּרוּשָׁהּ "לַיְלָה", וְאוּלַי גַּם בִּגְלַל קוֹלוֹת הַנְּשִׁיפָה שֶׁהַיַּנְשׁוּף מַשְׁמִיעַ.

**שְׁאֵלוֹת**

1. חָלְקוּ אֶת הַקֶּטַע לְפִסְקָאוֹת (סה"כ 5) וּתְנוּ כּוֹתֶרֶת לְכֹל פִּסְקָה.
2. מַהִי הַמַּטָּרָה הָעִקָּרִית שֶׁל הַטֵּקְסְט עַל הַיַּנְשׁוּפִים? הִקִּיפוּ בְּעִגּוּל אֶת הַתְּשׁוּבָה הַנְּכוֹנָה

א. לָתֵת הוֹרָאוֹת

ב. לְהָגֵן עַל יַנְשׁוּפִים

ג. לִמְסֹר מֵידָע

ד. לְלַמֵּד עַל גּוֹזְלִים

3. מַדּוּעַ נִקְרָאִים הַיַּנְשׁוּפִים "דּוֹרְסֵי לַיְלָה"?

בַּפִּסְקָה הָרִאשׁוֹנָה כָּתוּב שֶׁהַיַּנְשׁוּפִים אֵינָם מְסֻגָּלִים לְעַכֵּל אֶת כָּל הַחֲלָקִים שֶׁל הַטֶּרֶף שֶׁאָכְלוּ. לְפִי הַקֶּטַע, מָה הֵם אוֹתָם חֲלָקִים?

4. עַל פִּי הַקֶּטַע: " הַיַּנְשׁוּפִים דּוֹרְסִים אֶת הַטֶּרֶף שֶׁלָּהֶם בְּעֶזְרַת הַטְּפָרִים, וְקוֹרְעִים מִמֶּנּוּ חֲתִיכוֹת בְּעֶזְרַת הַמָּקוֹר הַמְּאַנְקֵל". חַפְּשׂוּ בַּמִּלּוֹן אֶת הַפֵּרוּשׁ לַמִּלִּים:

טֹֹֹֹֹֹֹֹֹפֶר -

אַנְקוֹל-

6. הָאָמְנָם אֲנַחְנוּ... כְּמוֹ הַיַּנְשׁוּפִים?

"הַיַּנְשׁוּפִים מְחַלְּקִים בֵּינֵיהֶם אֶת הַתַּפְקִידִים: הַנְּקֵבָה דּוֹגֶרֶת עַל הַבֵּיצִים, וְהַזָּכָר מֵבִיא מָזוֹן לְגוֹזָלִים".

וּמָה קוֹרֶה אֶצְלְכֶם בַּבַּיִת? מַהִי חֲלֻקַּת הַתַּפְקִידִים בַּמִּשְׁפָּחָה שֶׁלָּכֶם?

כִּתְבוּ תֵּאוּר שֶׁל חֲלֻקַּת הַתַּפְקִידִים בַּבַּיִת שֶׁלָּכֶם: הַתַּפְקִידִים שֶׁלָּכֶם וְשֶׁל הָאַחִים שֶׁלָּכֶם וְהַתַּפְקִידִים שֶׁל הַהוֹרִים שֶׁלָּכֶם. בְּתֵאוּר שֶׁלָּכֶם הִתְיַחֲסוּ אֶל הַשְּׁאֵלוֹת הַבָּאוֹת:

מִי הֵן הַדְּמוּיוֹת הַמְּעֹרָבוֹת בַּחֲלֻקַּת הַתַּפְקִידִים? (אֲנִי, אַחִים, הוֹרִים, חֲבֵרִים)

הֵיכָן חֲלֻקַּת הַתַּפְקִידִים נֶעֱרֶכֶת? (בַּבַּיִת, בַּכִּתָּה, בִּתְנוּעַת הַנֹּעַר...)

מִי מִשְׁתַּתֵּף בִּקְבִיעַת חֲלֻקַּת הַתַּפְקִידִים?

מַהִי חֲשִׁיבוּת חֲלֻקַּת הַתַּפְקִידִים? (הַיִּתְרוֹנוֹת וְהַחֶסְרוֹנוֹת)

הַאִם אַתֶּם מְרֻצִּים מֵהַחֲלֻקָּה הַזֹּאת? אִם לֹא - מָה הֱיִיתֶם רוֹצִים לְשַׁנּוֹת?

חֲלֻקַּת הַתַּפְקִידִים בַּבַּיִת שֶׁלָּי

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_